52. ΠΡΟΕΔΡΙΚΟΝ ΔΙΑΤΑΓΜΑ της 17/18 Ιουλ. 1978 (ΦΕΚ Δ΄ 359) Περί καθορισμού συντελεστών δομήσεως περιοχής Πειραιώς. Έχοντες υπ’ όψιν: 1.Τας διατάξεις του από 17 Ιουλ. 1923 Ν.Δ/τος «περί σχεδίων πόλεων κ.λ.π.», ως μεταγενεστέρως ετροποποιήθησαν και συνεπληρώθησαν και ειδικώτερον του άρθρ. 9 αυτού. 2.Τας διατάξεις του Νόμ. 651/1977 «περί καταργήσεως του Ν.Δ/τος 349/1974, τροποποιήσεως των «περί αυθαιρέτων οικοδομών κατασκευών διατάξεων και ρυθμίσεως συναφών θεμάτων» (ΦΕΚ 207/Α΄). 3.Την υπ’ αριθ. ΕΔ2/α/04/Φ.Θ./2-1-1/29-3-1978 απόφασιν «περί μεταβιβάσεως αρμοδιοτήτων του Υπουργού Δημοσίων Έργων εις τον Υφυπουργόν του αυτού Υπουργείου» (ΦΕΚ 282/Β΄). 4.Την υπ’ αριθ. 112/1978 γνωμοδότησιν του Συμβουλίου Δημοσίων Έργων (Τμήμα Οικισμού). 5.Την υπ’ αριθ. 622/1978 γνωμοδότησιν του Συμβουλίου της Επικρατείας, προτάσει του επί των Δημοσίων Έργων Υφυπουργού, απεφασίσαμεν: Άρθρ.1.-Καθορίζονται συντελεσταί δομήσεως των οικοπέδων περιοχής Πειραιώς κατά τομείς, I, II, III, IV, V, VI, VII, VIII, και IX, ως εμφαίνονται εις το υπό του Γενικού Διευθυντού Οικισμού τεθεωρημένον δια της υπ’ αριθ. Γ.20130/1978 πράξεως αυτού σχετικόν πρωτότυπον διάγραμμα υπό κλίμακα 1:10.000 του οποίου συνοπτικόν αντίτυπον δημοσιεύεται μετά του παρόντος ως κάτωθι: Τομείς             Συντελεσταί                Δομήσεως 1)I 4,80 2)II 4,20 3)III 3,60 4)IV 3,00 5)V 2,60 6)VI 2,10 7)VII 1,80 8)VIII 1,40 9)IX 1,00 10)Περιοχή περιλαμβανομένη μεταξύ του ισχύοντος ρυμοτομικού σχεδίου και της θαλάσσης καθ’ όλον το μήκος της ακτής 0,05. Άρθρ.2.-1.Ως μέγιστος αριθμός ορόφων των οικοδομών της περιοχής Πειραιώς, της οποίας οι συντελεσταί δομήσεως καθορίζονται δια του άρθρ. 1 του παρόντος, εξακολουθεί να ισχύη ο καθορισθείς κατά τομείς, δια του από 18-2-1958 Δ/τος «περί αναθεωρήσεως του Β.Δ. της 25 Σεπτ. ως, και των περιχώρων αυτού» (ΦΕΚ 33/Α΄), (ανωτ. αριθ. 24), ήτοι:    Μέγιστος    αριθμός    ορόφων Τομεύς Δ 9 Τομεύς Κ 8 Τομεύς Ε 7 Τομεύς Ζ 6 Τομεύς Α 6 (όπου ίσχυε η προσαύξησις του Νόμ. 395/68) Τομεύς Ι 6 (όπου ίσχυε η προσαύξησις του Νόμ. 395/68) Τομεύς Ι 5 (όπου δεν ίσχυε η προσαύξησις του Νομ. 395/68) Τομεύς ΙΑ 5 Τομεύς Λ 4 (όπου δεν ίσχυε η προσαύξησις του Νόμ. 395/68) Τομεύς Η 4 (όπου ίσχυε η προσαύξησις του Νόμ. 395/68) Τομεύς Η 3 (όπου δεν ίσχυε η προσαύξησις του Νόμ. 395/68) Τομεύς Θ.ΘΑ 2 2.Ως προς την θέσιν των ανεγειρομένων ορόφων (πρόσοψις-εσοχαί) εφαρμόζονται αι διαταξεις του από 26-3-1969 Β.Δ/τος «περί τροποποιήσεως και συμπληρώσεως του από 18-2-1958 Β.Δ. «περί αναθεωρήσεως κ.λ.π. των περί ύψους οικοδομών Πειραιώς και των περιχώρων αυτού», ως ετροποποιήθη μεταγενεστέρως», (ΦΕΚ 83/Δ΄). Άρθρ.3.-1.Εξακολουθούν να εφαρμόζονται οι μέχρι της δημοσιεύσεως του παρόντος Διατάγματος, ισχύοντες συντελεσταί δομήσεως, εφ’ όσον συντρέχουν αι προϋποθέσεις αι αναφερόμεναι εις τα εδάφια α΄ και β΄ της παρ. 1 του άρθρ. 12 του Νόμ. 651/1977 «περί καταργήσεως του Ν.Δ/τος 349/1974 κ.λ.π.» (ΦΕΚ 207/Α΄). 2.Εις την περίπτωσιν του εδαφίου β΄ της παρ. 1 του άρθρ. 12 του αυτού ως άνω Νόμ. 651/1977, η μελέτη προς έκδοσιν οικοδομικής αδείας δέον όπως υποβληθή εντός τετραμήνου από της δημοσιεύσεως του παρόντος Διατάγματος. 3.Άδειαι οικοδομής εκδιδόμεναι με τους προ της δημοσιεύσεως του παρόντος συντελεστάς δομήσεως, ισχύουν δια 3 έτη από της εκδόσεώς των και πάντως ουχί περισσότερον από 4 έτη από της δημοσιεύσεως του παρόντος Διατάγματος. Εις τον αυτόν επί των Δημοσίων Έργων Υφυπουργόν, ανατίθεμεν την δημοσίευσιν και εκτέλεσιν του παρόντος Διατάγματος. (Αντί για τη σελ. 490,425) Σελ. 490,425(α) Τεύχος 712-Σελ. 51 - 81 Σχέδιο Πόλεως Αθηνών Πειραιώς 23.Ε.α.52